News Update: Bitcoin ความมั่นใจหาย หลังสหรัฐฯ กู้คืนเงินค่าไถ่แฮกเกอร์โจมตีท่อส่งน้ำมัน - FINNOMENA
News Update: Bitcoin ความมั่นใจหาย หลังสหรัฐฯ กู้คืนเงินค่าไถ่แฮกเกอร์โจมตีท่อส่งน้ำมัน
9 ส.ค. 2564

ราคาของ Bitcoin ร่วงลงอีกครั้งในวันอังคารท่ามกลางแรงเทขายอย่างรุนแรงในตลาดสกุลเงินดิจิทัล แม้ว่าสาเหตุของการถูกเทขายของ Bitcoin จะยังไม่ชัดเจน แต่ทั้งนี้อาจเกี่ยวข้องกับความกังวลเรื่องความปลอดภัยของสกุลเงินดิจิทัล หลังจากที่เจ้าหน้าที่ของสหรัฐฯ สามารถกู้คืนเงินค่าไถ่บางส่วนที่ทาง Colonial Pipeline จ่ายให้กับกลุ่มแฮกเกอร์ DarkSide ในรัสเซีย
เมื่อวันจันทร์ กระทรวงยุติธรรมสหรัฐฯ และสำนักงานสืบสวนกลางของสหรัฐฯ หรือ FBI ระบุว่า หน่วยงานเฉพาะกิจในการรับมือกับการโจมตีด้วย Ramsomware หรือซอฟต์แวร์เรียกค่าไถ่ ประสบความสำเร็จในการกู้คืน Bitcoin ราว 85% ที่ทาง Colonial Pipeline จ่ายค่าไถ่ให้กับแฮกเกอร์รัสเซียมาได้
มูลค่าของ Bitcoin ลดลงต่ำกว่าระดับ $32,000 ในเช้าวันอังคาร ด้านเหรียญดิจิทัลอื่นก็ลดลงเช่นกัน โดย Ethereum ลดลงประมาณ 8% สู่ $2,499.28 และ XRP ที่ลดลงมากกว่า 7%
ในเดือนเมษายนปี 2021 ที่ถือว่าเป็นเดือนแห่งความร้อนแรงของสกุลเงินดิจิทัล โดย มูลค่าของ Bitcoin ได้แตะระดับ $60,000 เป็นครั้งแรกและทำระดับสูงสุดเป็นประวัติการณ์ด้วยมูลค่าเกือบ $64,000 แต่การดิ่งลงของราคาสกุลเงินดิจิทัลที่เกิดขึ้นเมื่อเร็ว ๆ นี้ได้สั่นคลอนความเชื่อมั่นในตลาด Bitcoin ลง โดยมูลค่าของ Bitcoin ลดลงเหลือเกือบ $30,000 ในเดือนที่แล้ว และปัจจุบันลดลงประมาณ 50% จากระดับสูงสุดเป็นประวัติการณ์
ที่มา: CNBC, VOA Thai
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA